Wikidata Gulielmus I (imperator Germaniae)
Res apud Vicidata repertae:Gulielmus I (imperator Germaniae): imagoGulielmus I (imperator Germaniae): imagoGulielmus I (imperator Germaniae): subscriptioGulielmus I (imperator Germaniae): subscriptio
*Nativitas*: 22 Martii 1797; Berolinum  
*Obitus*: 9 Martii 1888; Berolinum  
*Patria*: Regnum Borussiae, Imperium Germanicum  
*Nomen nativum*: Wilhelm I. Friedrich Ludwig von Hohenzollern
**Officium**

*Officium*: German Emperor, King of Prussia  
*Munus*: Monarcha  

**Consociatio**

*Religio*: Prussian Union of Churches
**Familia**

*Genitores*: Fridericus Gulielmus III; Louisa Augusta Wilhelmina Amelia  
*Coniunx*: Augusta  
*Proles*: Fridericus III, Princess Louise of Prussia  
*Familia*: House of Hohenzollern
**Memoria**

*Laurae*: Ordinis Velleris Aurei eques, Ordo Aquilae Nigrae, Ordo Aquilae Albae, Ordo Alexandri Nevensis, Ordo Sancti Andreae, Ordinis Sancti Georgii classis quarta, Ordinis Aquilae Rubrae classis prima, Knight of the Order of the Crown of Italy‎, knight of the Order of Saints Maurice and Lazarus, Ordinis Sancti Vladimiri classis prima  
*Sepultura*: mausoleum of Charlottenburg Park  

 **Gulielmus I**  (Berolini natus die 22 Martii 1797 ut **Gulielmus Fridericus Ludovicus de Hohenzollern** - ibidem obiit die 9 Martii 1888), secundus filius Borussiae regis Friderici Gulielmi III fuit ab anno 1858 Vicarius Regis et ab anno 1861 rex Borussiae ac ab anno 1871 primus Imperator Germanicus (Germanice *Deutscher Kaiser*).

Iuventus et Nuptiae
-------------------

Statua Antonini Pii ad portam praetoriam castelli Saalaburgensis. Inscriptio est: GUILELMUS II FRIDERICI III FILIUS GUILELMI MAGNI NEPOS ANNO REGNI XV IN MEMORIAM ET HONOREM PARENTUM CASTELLUM LIMITIS ROMANI SAALABURGENSE RESTITUIT. Et: IMPERATORI ROMANORUM TITO AELIO HADRIANO ANTONINO AUGUSTO PIO GUILELMUS II IMPERATOR GERMANORUM.
Gulielmus 22 Martii 1797 secundus filius Friderici Gulielmi III regis Borussiae et Ludovicae de Megalopoli-Strelicia natus est. 11 Iunii 1829 Gulielmus Augustam de Saxonia-Vimaria-Ysenaco, filiam Caroli Friderici ducis magni in matrimonium duxit, e qua octo liberos habuit, inter quos et Fridericus III, qui ei anno 1888 successit, fuit. 7 Iunii 1840 pater mortuus est et frater maior Fridericus Gulielmus IV rex Borussiae factus est. Gulielmus nunc princeps Borussiae, i.e. regni heres nominatus est.

1848
----

Anno 1848 inter populares tumultus Gulielmus acriter in cives Borussiae libertatem tum poscentes consuluit aliquos etiam necari iussit. Itaque aliquando patriam relinquere coactus est.

Procurator regni et rex Borussiae
---------------------------------

7 Octobris 1858 Gulielmus pro Friderico Gulielmo IV fratre aegroto procurator regni factus est et 2 Ianuarii 1861 fratri mortuo rex Borussiae successit et die 18 Octobris eiusdem anni Regiomontii coronatus est.

Iurgium de constitutione Borussiae et nominatio Othonis de Bismarck
-------------------------------------------------------------------

Anno 1862 Gulielmus cum parlamento Borussiae de pecunia ad exercitum exstruendum iurgavit. Iam de abdicatione cogitavit, cum Othonem de Bismarck praesidem ministrorum Borussiae fecit. Is proximis annis bellis gerendis Borussiam principem civitatem Germaniae fecit et obtrectatores regis commovit, ut obmutescerent.

Bella conciliationis
--------------------

Tria bella Borussia Gulielmo et Bismarck ducibus proximis annis gessit: Anno 1864 una cum Austria contra Daniam, quae victa Slesvicum et Holsatiam tradere coacta est. Anno 1866 bellum contra Austriam atque Confoederationem Germanicam gesserunt. Victoria parta magnas partes Germaniae Borussiae adiecerunt, ut e.g. Regnum Hannoveram et Francofurtum ad Moenum. Id autem Bismarck suadente contra Gulielmo I invito factum est. Anno 1867 Foederatio Germanica Septemtrionalis Borussia duce condita et Austria e Germania expulsa est. Anno 1870 Foederatio Germanica Septemtrionalis contra Franciam Napoleone III duce bellum tertium gessit atque vicit: Elisatia et Lotharingia novo imperio Germaniae adiunctae sunt.

Imperator Germanicus
--------------------

Bello contra Franciam nondum finito Gulielmus I 18 Ianuarii 1871 Versaliarum apud Lutetiam a principibus Theodiscis imperator Theodiscus proclamatus est. Bismarck autem nunc cancellarius imperatoris novi factus est.

Insidiae
--------

2 Iunii 1878 - Berolini insidiae contra Gulielmum I comparatae sunt: Imperator graviter sauciatus, sed vita eius servata est. Propter insidias custodes publici contra Sociales Democraticos egerunt, qui insidiarum false accusabantur.

Mors
----

Gulielmus usque ad mortem 9 Martii 1888 regnavit. Successor eius Fridericus III filius factus est, qui autem 99 dies tantum patri superfuit.

Nexus externi
-------------

* Pretiosa apud DDB
* Vicifons
* Chronica Borussica
* Wilhelm I. von Preußen – rbb Preußen-Chronik
* Christian Feldmann: *Kaiser Wilhelm I. - Der letzte Preuße*, Bayern 2/Radiowissen, emissio radiophonica 18 Ianuarii 101`
* Jörg Beuthner: *22.03.1797 - Geburtstag von Kaiser Wilhelm I.*, WDR/ZeitZeichen, emissio radiophonica 22 Martii 2017